
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 98 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Υπερωριακή απασχόληση υπαλλήλων που υπη¬ 
ρετούν στην Διεύθυνση Αλλοδαπών και Μετανά¬ 
στευσης Ν. Αχάίας της Αποκεντρωμένης Διοίκη¬ 
σης Πελοποννήσου, Δυτικής Ελλάδος και Ιονίου 

2 

Σύσταση και συγκρότηση αυτοτελούς γραφείου 
με την επωνυμία «Συνήγορος του φοιτητή» στο 
Δημοκρίτειο Πανεπιστήμιο Θράκης. 

3 

Σύσταση Συμβουλίου Φοιτητικής Μέριμνας του 
Δημοκρίτειου Πανεπιστήμιου Θράκης 

4 

Έγκριση ωρών υπερωριακής απασχόλησης υπαλ¬ 
λήλων του Οδοντιατρικού Συλλόγου Θεσσαλονί¬ 
κης για το έτος 2019 


ΑΠΟΦΑΣΕΙΣ 

Αριθμ. 332 _ (1) 

Υπερωριακή απασχόληση υπαλλήλων που υπη¬ 
ρετούν στην Διεύθυνση Αλλοδαπών και Μετανά¬ 
στευσης Ν. Αχάίας της Αποκεντρωμένης Διοίκη¬ 
σης Πελοποννήσου, Δυτικής Ελλάδος και Ιονίου. 

Ο ΣΥΝΤΟΝΙΣΤΗΣ ΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΟΣ ΚΑΙ ΙΟΝΙΟΥ 

Έχοντας υπόψη: 

1 .Τιςδιατάξειςτουπ.δ.139/2010(ΦΕΚΑ'232/27-12-2010) 
«Οργανισμός της Αποκεντρωμένης Διοίκησης Πελοπον¬ 
νήσου, Δυτικής Ελλάδας και Ιονίου» 

2. Τις διατάξεις της παρ. 1 του αρ. 38 του εφαρμοστικού 
ν. 3986/2011 (ΦΕΚ152/Α 707-07- 2011) «Επείγοντα μέτρα 
εφαρμογής μεσοπρόθεσμου πλαισίου δημοσιονομικής 
στρατηγικής 2012-2015» 


3. Τις διατάξεις του άρθρου 20 του ν. 4354/2015 (ΦΕΚ 
176/Α ) «Μισθολογικές ρυθμίσεις και άλλες επείγουσες 
διατάξεις, κ.λ.π.) 

4. Την Α.Π. 15870/15.05.2017 απόφαση του Υπουρ¬ 
γού Εσωτερικών περί διορισμού Συντονιστή της Απο¬ 
κεντρωμένης Διοίκησης Πελοποννήσου, Δυτικής Ελλά¬ 
δας και Ιονίου η οποία δημοσιεύθηκε στο ΦΕΚ 250/τ. 
ΥΟΠΠ/26.05.2017 και έλαβε αριθμό διαδικτυακής ανάρ¬ 
τησης ΑΔΑ: ΩΨΦΒ465ΧΘ7-Τ4Γ. 

5. Το Α.Π. 290541/28-12-2018 έγγραφο του Τμήματος 
Εκκαθάρισης Αποδοχών της Διεύθυνσης Οικονομικού 
για την ανάγκη να προσφέρουν υπηρεσία και πέραν του 
κανονικού ωραρίου από 15η - 22η ώρα - 20 ώρες- συνο¬ 
λικά ανά μήνα έκαστος για το μόνιμο και με σχέση εργα¬ 
σίας ιδιωτικού δικαίου Αορίστου Χρόνου της Διεύθυνσης 
Αλλοδαπών και Μετανάστευσης Ν. Αχάίας της Αποκε¬ 
ντρωμένης Διοίκησης Πελοποννήσου, Δυτικής Ελλάδος 
και Ιονίου λόγω εκτάκτων και επειγουσών αναγκών, για 
το χρονικό διάστημα του Α' εξαμήνου του έτους 2019. 

6. Την ύπαρξη εγγεγραμμένης πίστωσης στον προϋ¬ 
πολογισμό της Αποκεντρωμένης Διοίκησης Πελοπον¬ 
νήσου, Δυτικής Ελλάδος και Ιονίου (2019), Γεν. Φορέας 
1.904 και Ειδικός Φορέας 999-03 και το γεγονός ότι από 
την εφαρμογή των διατάξεων της απόφασης αυτής, θα 
προκληθεί δαπάνη μέχρι τριάντα τεσσάρων χιλιάδων 
εξακοσίων σαράντα εννέα ευρώ (34.649,00) η οποία θα 
βαρύνει τον λογαριασμό 2120201001. 

7. Τις θετικές εισηγήσεις του Συντονιστή της Αποκε¬ 
ντρωμένης Διοίκησης Πελοποννήσου, Δυτικής Ελλάδος 
και Ιονίου και της Προϊστάμενης της Γενικής Διεύθυνσης 
Εσωτερικής Λειτουργίας της Αποκεντρωμένης Διοίκησης 
Πελοποννήσου, Δυτικής Ελλάδος και Ιονίου σύμφωνα με 
το άρθρο 24 παρ. 5ε του ν. 4270/2014, για την Συγκρό¬ 
τηση Συνεργείου Υπερωριακής Απασχόλησης των υπαλ¬ 
λήλων της Διεύθυνσης Αλλοδαπών και Μετανάστευσης. 

8. Την πιο κάτω απόφαση ανάληψης υποχρέωσης με 
ΑΔΑ και ποσό 


Αριθμ. Απόφασης 

Α.Δ.Α. 

Ποσό 

Υπηρεσίες 

7256/11-01-2019 

63ΩΛΟΡ1Φ-ΦΡΛ 

34.649,00 

Δ/νση Αλλοδαπών και Μετανάστευσης 


για την πληρωμή της ανωτέρω δαπάνης. 

Αποφασίζουμε - Εγκρίνουμε 

Την καθιέρωση υπερωριακής απογευματινής απασχόλησης δεκατριών (13) υπαλλήλων που υπηρετούν στην 
Διεύθυνση Αλλοδαπών και Μετανάστευσης Ν. Αχάίας της Αποκεντρωμένης Διοίκησης Πελοποννήσου, Δυτικής 

Τεύχος Β'98/24.01.2019 


Ελλάδος και Ιονίου και μέχρι χίλια εννιακόσια ευρώ το μήνα (1.900), 20 ώρες ανά μήνα, για το χρονικό διάστημα 
του Α' εξαμήνου του έτους 2019, λόγω εποχικών, έκτακτων και επειγουσών υπηρεσιακών αναγκών, εξαιτίας της 
εφαρμογής του «Κώδικα Μετανάστευσης και Κοινωνικής Ένταξης και λοιπών διατάξεων» και συγκεκριμένα των 
διατάξεων του άρθρου 19 του ν. 4251/2014 όπως τροποποιήθηκε και ισχύει με το άρθρο του ν. 4332/2015. 

ΠΡΟΓΡΑΜΜΑΤΙΣΜΟΣ ΥΠΕΡΩΡΙΑΚΗΣ ΕΡΓΑΣΙΑΣ Α' ΕΞΑΜΗΝΟΥ ΕΤΟΥΣ 2019 


Κλάδος υπηρετούντων 
υπαλλήλων 

Προτεινόμενοι υπάλληλοι 
για υπερωριακή εργασία 

Ώρες Απασχόλησης (1/1/2019 
- 30/06/2019) 

Διαμορφωμένο Μηνιαίο 
Κόστος 

Για υπερωριακή απογευματινή 
εργασία μέχρι 22η ώρα 

ΠΕ 

6 

600 

920,00 

ΤΕ 

6 

600 

850,00 

ΔΕ 

1 

100 

130,00 

ΣΥΝΟΛΑ 

13 

1.300 

1.900,00 


• Το ως άνω Μηνιαίο κόστος περιλαμβάνει και τις εργοδοτικές εισφορές. 

•Το συνολικό κόστος για το πραγματικό χρονικό διάστημα από 01/01/2019 έως 30/06/2019 είναι 11.400,00 €. 
Η παρούσα ισχύει από την δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 15 Ιανουάριου 2019 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 


Αριθμ. απόφ. 23/9/17- 01 -2019 (2) 

Σύσταση και συγκρότηση αυτοτελούς γραφείου 
με την επωνυμία «Συνήγορος του φοιτητή» στο 
Δημοκρίτειο Πανεπιστήμιο Θράκης. 

Η ΣΥΓΚΛΗΤΟΣ ΤΟΥ 

ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις των άρθρων 7 και 84 παρ. 8 του 
ν. 4485/2017 (Α' 114) «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις». 

2. Την περ. γ' της παρ. 22 του άρθρου 80 σε συνδυασμό 
με την περ. δ' της παρ. 2 του άρθρου 5 του ν. 4009/2011 
(Α' 195) «Δομή, λειτουργία, διασφάλιση της ποιότητας 
των σπουδών και διεθνοποίηση των ανωτάτων εκπαι¬ 
δευτικών ιδρυμάτων», όπως τροποποιήθηκε και ισχύει. 

3. Τις διατάξεις του άρθρου 55 του ν. 4009/2011 (Α' 
195) «Δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων». 

4. Τις διατάξεις του ν. 3861/2010 (Α' 12) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοικη- 
τικών οργάνων στο διαδίκτυο "Πρόγραμμα Διαύγεια" και 
άλλες διατάξεις», όπωςαυτόςτροποποιήθηκε και ισχύει. 

5. Τη με αριθ. 137509/Ζ1 διαπιστωτική πράξη του 
Υπουργού Παιδείας, Έρευνας και Θρησκευμάτων (ΦΕΚ 
490/31.08.2018 τ. ΥΟΔΔ), με την οποία διαπιστώνεται η 
εκλογή Πρύτανη και Αντιπρυτάνεων του Δ.Π.Θ. με θητεία 
τεσσάρων (4) ετών, από 01.09.2018 έως 31.08.2022. 

6. Την αριθ. ΔΠΘ/ΣΥΓΚ/4089/133/25.09.2018 (ΦΕΚ 
4507/12.10.2018/τ.Β') απόφαση της Συγκλήτου του 
Δ.Π.Θ., αναφορικά με τον «Καθορισμό του τομέα Ευθύ¬ 


νης και των επιμέρους αρμοδιοτήτων των τεσσάρων (4) 
Αντιπρυτάνεων του Δημοκρίτειου Πανεπιστημίου Θρά¬ 
κης και της σειράς αναπλήρωσης Πρύτανη». 

7. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, 

αποφασίζει και εγκρίνει τη σύσταση και συγκρότηση 
αυτοτελούς Γραφείου με την επωνυμία «Συνήγορος του 
φοιτητή» στο Δ.Π.Θ. ως εξής: 

Άρθρο 1 

Συνιστάται στο Δ.Π.Θ. αυτοτελές Γραφείο με την επω¬ 
νυμία «Συνήγορος του φοιτητή». Σκοπό έχει τη διαμεσο- 
λάβηση μεταξύ φοιτητών και καθηγητών ή διοικητικών 
υπηρεσιών του Ιδρύματος, την τήρηση της νομιμότητας 
στο πλαίσιο της ακαδημαϊκής ελευθερίας, την αντιμετώ¬ 
πιση φαινομένων κακοδιοίκησης και τη διαφύλαξη της 
εύρυθμης λειτουργίας του Ιδρύματος. Ο Συνήγορος του 
φοιτητή δεν έχει αρμοδιότητα σε θέματα εξετάσεων και 
βαθμολογίας των φοιτητών. 

Άρθρο 2 

Ο Συνήγορος του φοιτητή, που προΐσταται του ομώ¬ 
νυμου αυτοτελούς γραφείου χωρίς αμοιβή, μπορεί να 
είναι Καθηγητής ή ομότιμος Καθηγητής του Ιδρύματος 
και ορίζεται από τη Σύγκλητο, ύστερα από γνώμη του 
Συμβουλίου Φοιτητικής Μέριμνας, για θητεία ενός ακα¬ 
δημαϊκού έτους, με δυνατότητα ανανέωσης, εφόσον ο 
ίδιος το επιθυμεί. 

Άρθρο 3 

Ο Συνήγορος του φοιτητή διερευνά υποθέσεις, αυ- 
τεπαγγέλτως ή ύστερα από αναφορά φοιτητή, και δια¬ 
μεσολαβεί στα αρμόδια Όργανα του Ιδρύματος για την 
















Τεύχος Β' 98/24.01.2019 

επίλυσή τους. Μπορεί να ζητά από τις υπηρεσίες του 
Ιδρύματος κάθε πληροφορία, έγγραφο ή άλλο αποδει¬ 
κτικό στοιχείο για την υπόθεση, να εξετάζει πρόσωπα, 
να ενεργεί αυτοψία και να παραγγέλλει πραγματογνωμο¬ 
σύνη. Αν διαπιστώσει ότι σε συγκεκριμένη υπόθεση δεν 
τηρείται η νομιμότητα, ότι παρατηρούνται φαινόμενα 
κακοδιοίκησης ή διαταράσσεται η εύρυθμη λειτουργία 
του Ιδρύματος, συντάσσει πόρισμα το οποίο γνωστο¬ 
ποιεί στον Καθηγητή τον οποίον αφορά ή την αρμόδια 
διοικητική υπηρεσία και τον φοιτητή που υπέβαλε την 
αναφορά, και διαμεσολαβεί με κάθε πρόσφορο τρόπο 
για την επίλυση του προβλήματος. 

Άρθρο 4 

Ο Συνήγορος του φοιτητή μπορεί με πράξη του να 
θέτει στο αρχείο αναφορά που κρίνεται προδήλως αό¬ 
ριστη, αβάσιμη ή αστήρικτη, ενώ σε περίπτωση που κρί¬ 
νει ότι υπάρχουν ενδείξεις για την τέλεση πειθαρχικού 
παραπτώματος διαβιβάζει την υπόθεση στο αρμόδιο 
πειθαρχικό όργανο. Τα πορίσματα του Συνηγόρου του 
φοιτητή, καθώς και έκθεση με τα ετήσια πεπραγμένα του 
δημοσιεύονται στον διαδικτυακό τόπο του Ιδρύματος, 
με την επιφύλαξη των διατάξεων του ν. 2472/1997 (Α’ 
50), όπως ισχύει. 

Άρθρο 5 

Αν ο Συνήγορος του φοιτητή είναι εν ενεργεία Καθηγη¬ 
τής, για όσο χρόνο διαρκεί η θητεία του μπορεί, ύστερα 
από αίτησή του, να απαλλαγεί από μέρος ή από το σύ¬ 
νολο των διδακτικών καθηκόντων του. 

Άρθρο 6 

Το αυτοτελές γραφείο του Συνηγόρου του Φοιτητή 
υποστηρίζεται γραμματειακά από προσωπικό το οποίο 
τοποθετείται σε αυτό με απόφαση του αρμοδίου οργά¬ 
νου διοίκησης. 

Άρθρο 7 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΑΆΕΞΑΝΔΡΟΣ ΠΟΆΥΧΡΟΝΙΔΗΣ 


Αριθμ. απόφ. 24/9/17- 01-2019 (3) 

Σύσταση Συμβουλίου Φοιτητικής Μέριμνας του 
Δημοκρίτειου Πανεπιστήμιου Θράκης 

Η ΣΥΓΚΆΗΤΟΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις των άρθρων 7 και 84 παρ. 8 του 
ν. 4485/2017 (Α' 114) «Οργάνωση και λειτουργία της 
ανώτατης εκπαίδευσης, ρυθμίσεις για την έρευνα και 
άλλες διατάξεις». 


2. Την περ. γ' της παρ. 22 του άρθρου 80 σε συνδυασμό 
με την περ. δ' της παρ. 2 του άρθρου 5 του ν. 4009/2011 
(Α' 195) «Δομή, λειτουργία, διασφάλιση της ποιότητας 
των σπουδών και διεθνοποίηση των ανωτάτων εκπαι¬ 
δευτικών ιδρυμάτων», όπως τροποποιήθηκε και ισχύει. 

3. Τις διατάξεις του άρθρου 50 του ν. 4009/2011 (Α' 
195) «Δομή, λειτουργία, διασφάλιση της ποιότητας των 
σπουδών και διεθνοποίηση των ανωτάτων εκπαιδευτι¬ 
κών ιδρυμάτων». 

4. Τις διατάξεις του ν. 3861 /2010 (Α' 12) «Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοικη- 
τικών οργάνων στο διαδίκτυο "Πρόγραμμα Διαύγεια" και 
άλλες διατάξεις», όπωςαυτόςτροποποιήθηκε και ισχύει. 

5. Τη με αριθ. 137509/Ζ1 διαπιστωτική πράξη του 
Υπουργού Παιδείας, Έρευνας και Θρησκευμάτων (ΦΕΚ 
490/31.08.2018 τ. ΥΟΔΔ), με την οποία διαπιστώνεται η 
εκλογή Πρύτανη και Αντιπρυτάνεωντου Δ.Π.Θ. με θητεία 
τεσσάρων (4) ετών, από 01.09.2018 έως 31.08.2022. 

6. Την αριθ. ΔΠΘ/ΣΥΓΚ/4089/133/25.09.2018 (ΦΕΚ 
4507/12.10.2018/τ.Β') απόφαση της Συγκλήτου του 
Δ.Π.Θ., αναφορικά με τον «Καθορισμό του τομέα Ευθύ¬ 
νης και των επιμέρους αρμοδιοτήτων των τεσσάρων 
(4) Αντιπρυτάνεων του Δημοκρίτειου Πανεπιστημίου 
Θράκης και της σειράς αναπλήρωσης Πρύτανη». 

7. Το γεγονός ότι από την εφαρμογή της παρούσας 
απόφασης δεν προκαλείται δαπάνη εις βάρος του κρα¬ 
τικού προϋπολογισμού, 

Αποφασίζει και εγκρίνει τη σύσταση Συμβουλίου Φοι¬ 
τητικής Μέριμνας του Δ.Π.Θ. ως εξής: 

Άρθρο 1 

Συνιστάται στο Δ.Π.Θ. Συμβούλιο Φοιτητικής Μέ¬ 
ριμνας. Σκοπό του Συμβουλίου Φοιτητικής Μέριμνας 
αποτελεί η συζήτηση και η διατύπωση προτάσεων προς 
τον Πρύτανη και τη Σύγκλητο για την αντιμετώπιση θε¬ 
μάτων σχετικά με την διαβίωση των φοιτητών/τριών και 
τη συνεχή βελτίωση των υπηρεσιών φοιτητικής μέριμνας 
του Ιδρύματος, και την ορθή εφαρμογή των σχετικών 
αποφάσεων των συλλογικών οργάνων. 

Άρθρο 2 

Ζητήματα που άπτονται της θεσμικής λειτουργίας της 
Φοιτητικής Μέριμνας εν γένει (συμπεριλαμβανομένων 
των Φοιτητικών Κατοικιών, - εφεξής Φ.Κ.-) συζητού- 
νται στο Συμβούλιο Φοιτητικής Μέριμνας, και έχει την 
αρμοδιότητα να εισηγείται σχετικά στη Σύγκλητο του 
Ιδρύματος. 

Άρθρο 3 

Το Συμβούλιο Φοιτητικής Μέριμνας αποτελείται από: 

• Τον/Την Αντιπρύτανη Ακαδημαϊκών Θεμάτων και 
Φοιτητικής Μέριμνας, ως Πρόεδρο, 

• τους/τις Κοσμήτορες των Σχολών του Δημοκρίτειου 
Πανεπιστημίου Θράκης ως μέλη, 

• δύο εκπροσώπους των φοιτητών/τριών από τα Τμή¬ 
ματα της Ξάνθης, 

• δύο εκπροσώπους των φοιτητών/τριών από τα Τμή¬ 
ματα της Κομοτηνής, 

• έναν εκπρόσωπο των φοιτητών/τριών από τα Τμή¬ 
ματα της Αλεξανδρούπολης, 

• έναν εκπρόσωπο των φοιτητών/τριών από τα Τμή¬ 
ματα της Ορεστιάδας. 

Η θητεία των φοιτητών/τριών είναι ετήσια. 

Το Συμβούλιο Φοιτητικής Μέριμνας συνέρχεται μετά 
από πρόσκληση-ημερήσια διάταξη του/της Αντιπρύτανη 
Ακαδημαϊκών Θεμάτων και Φοιτητικής Μέριμνας. 

Οι εκπρόσωποι των φοιτητών/τριών εκλέγονται από το 
σύνολο των ενεργών φοιτητών/τριών, κατά τα οριζόμενα 
περί εκλογής φοιτητών στα συλλογικά όργανα. Σε περί¬ 
πτωση μη εκλογής εκπροσώπων των φοιτητών/τριών, το 
Συμβούλιο συγκροτείται και λειτουργεί νόμιμα και χωρίς 
την εκλογή αυτών, έως την ανάδειξή τους. 

Άρθρο 4 

Η προτεινόμενη σύνθεση του Συμβουλίου Φοιτητικής 
Μέριμνας συμμορφώνεται με την πρόβλεψη του νόμου 
(ν. 4009/2011, άρθρο 50 παρ. 1 .β) για ποσόστωση 60% 
έναντι 40% σε Καθηγητές και φοιτητές. 

Δικαιοδοσία για τη συγκρότηση ή την ανασυγκρότηση 
του Συμβουλίου Φοιτητικής Μέριμνας έχει η Σύγκλητος. 

Άρθρο 5 

Το Συμβούλιο Φοιτητικής Μέριμνας υποστηρίζεται 
διοικητικά από προσωπικό της αρμόδιας Διεύθυνσης. 

Άρθρο 6 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΑΛΕΞΑΝΔΡΟΣ ΠΟΛΥΧΡΟΝΙΔΗΣ 


Αριθμ.:61 (4) 

Έγκριση ωρών υπερωριακής απασχόλησης 
υπαλλήλων του Οδοντιατρικού Συλλόγου Θεσ¬ 
σαλονίκης για το έτος 2019 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΟΔΟΝΤΙΑΤΡΙΚΟΥ ΣΥΛΛΟΓΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του ν. 4354/2015 (ΦΕΚ 176/2015/Α'), 
άρθρο 20 (εργασία καθ’ υπέρβαση του υποχρεωτικού 
ωραρίου). 

2. Τις διατάξεις του ν. 3852/2010 (ΦΕΚ 87/Α/7-6-2010) 


σχετικά με την εποπτεία Ιατρικών, Οδοντιατρικών και 
Φαρμακευτικών Συλλόγων. 

3. Την ανάγκη υπερωριακής απασχόλησης των υπαλ¬ 
λήλων που υπηρετούν στον Οδοντιατρικό Σύλλογο 
Θεσσαλονίκης, λόγω αυξημένων υπηρεσιακών αναγκών. 

4. Το γεγονός ότι η απόφαση αυτή δεν συνεπάγεται 
επιβάρυνση του Κρατικού Προϋπολογισμού, καθώς οι 
πόροι του Ο.Σ.Θ. προέρχονται από τις συνδρομές των 
μελών του. 

5. Την σχετική εισήγηση του Προέδρου του Ο.Σ.Θ. κατά 
τη συνεδρίαση του Δ.Σ. στις 24/9/2018 και την ομόφωνη 
απόφασή του για την ανάγκη υπερωριακής εργασίας και 
αποζημίωσης, αποφασίζουμε: 

Την πραγματοποίηση υπερωριακής εργασίας καθ’ 
υπέρβαση του υποχρεωτικού ωραρίου απασχόλησης 
εντός του 2019. 

Ειδικότερα οι δύο (2) υπάλληλοι του Οδοντιατρικού 
Συλλόγου Θεσσαλονίκης θα εργασθούν μέχρι τετρα¬ 
κόσιες ογδόντα (480) ώρες συνολικά, οι οποίες δεν θα 
υπερβαίνουν τις είκοσι (20) ώρες μηνιαίως και τις εκατόν 
είκοσι (120) ανά εξάμηνο, ανά υπάλληλο, για υπερωρια- 
κή εργασία μέχρι και 31/12/2019. 

Οι λόγοι που επιβάλλουν την υπερωριακή εργασία 
είναι τα αυξημένα καθήκοντα των υπαλλήλων καθώς 
ο όγκος των υποχρεώσεων που πρέπει να αντιμετωπί¬ 
σουν είναι μεγάλος εξαιτίας του πλήθους των μελών του 
Συλλόγου (δεύτερος σε μέγεθος Οδοντιατρικός Σύλλο¬ 
γος της χώρας), της έντονης δραστηριότητάς του αλλά 
και των συνεχώς αυξανόμενων αντικειμένων που του 
ανατίθονται. Κατόπιν των ανωτέρω, είναι απαραίτητη η 
υπερωριακή εργασία των δύο υπαλλήλων για την εύρυθ¬ 
μη λειτουργίας της υπηρεσίας μας και την εξυπηρέτηση 
των μελών μας. 

Υπεύθυνος για την παρακολούθηση και τον έλεγχο 
της πραγματικής υπερωρίας θα είναι ο Πρόεδρος του 
Οδοντιατρικού Συλλόγου Θεσσαλονίκης Αθανάσιος 
Δεβλιώτης. 

Η δαπάνη που προκύπτει, ύψους περίπου δύο χιλιά¬ 
δων πεντακοσίων ευρώ, από την ανωτέρω υπερωριακή 
απασχόληση δεν υπερβαίνει το ύψος της εγγεγραμένης 
πίστωσης με ΚΑ 0261 του προϋπολογισμού οικονομικού 
έτους 2019 του Οδοντιατρικού Συλλόγου Θεσσαλονίκης 
και δεν επιβαρύνει τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Ιανουάριου 2019 

Ο Πρόεδρος 

ΑΘΑΝΑΣΙΟΣ ΔΕΒΛΙΩΤΗΣ 

